На основу члана 99. став 12. Закона о планирању и изградњи („Службени гласник РС", број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/2014, 145/2014, 83/2018, 31/2019, 37/2019, 9/2020 и 153/2021), члана 63. став 1. тачка 20. Статута града Краљева („Службени лист града Краљева“, број 6/19-пречишћен текст) и члана 4. Одлуке о грађевинском земљишту („Службени лист града Краљева", број 11/15 и 31/19),

Градско веће града Краљева, на Тридесет осмој (редовној) седници одржаној 19.јула 2021. године, донело је

 **Р Е Ш Е Њ Е**

**I**

 Преноси сеправо јавне својине на Републику Србију за потребе корисника Министарства правде на следећој непокретности која је јавна својина града:

 непокретност коју чини градско грађевинско земљиште површине 7425м2 у улици Др Драгомира Карајовића, на кат. парцели 2880/1 уписаној у листу непокретности 1659 КО Краљево.

 **II**

 Непокретност ближе описана у ставу I овог решења преноси се на Републику Србију без накнаде, ради изградње зграде за потребе Министарства правде-Привредног суда у Краљеву, Прекршајног суда у Краљеву, посебних одељења Вишег суда у Краљеву и Вишег јавног тужилаштва у Краљеву .

 **III**

 Односи између града Краљева и Републике Србије коју заступа Републичка Дирекција за имовину након правноснажности овог решења биће уређени уговором о преносу јавне својине грађевинског земљишта, односно предметнe катастарскe парцелe, који ће закључити градоначелник у име града Краљева и исти ће бити оверен пред Јавним бележником у Краљеву.

**IV**

 Ово решење ступа на снагу даном доношења и објавиће се у „Службеном листу града Краљева“.

 **O б р а з л о ж е њ е**

Министарство правде у оквиру својих надлежности поднело је захтев дана 04.06.2020. године за пренос права јавне својине на непокретности ,ради изградње зграде за потребе Министарства правде-Привредног суда у Краљеву, Прекршајног суда у Краљеву и посебних одељења Вишег суда у Краљеву и Вишег јавног тужилаштва у Краљеву .

Имајући у виду потребу Министарства правде за обезбеђењем квалитетног пословног простора за смештај Привредног суда у Краљеву, Прекршајног суда у Краљеву и посебних одељења Вишег суда у Краљеву и Вишег јавног тужилаштва у Краљеву, исти су упутили захтев да су заинтересовани за изградњу нове зграде за потребе наведених правосудних органа у Краљеву на понуђеној локацији у улици Др Драгомира Карајовића, чиме би се трајно решио проблем смештаја и обезбедили одговарајући услови за рад истих

Министарство правде између осталог обавља и послове државне управе који се односе на организацију и рад правосудних органа.

Одлуком о доношењу треће измене Плана генералне регулације „Центар и Чибуковац“ на предметној катастарској парцели је планом предвиђена изградња зграде суда.

Чланом 99. став 12. Закона о планирању и изградњи („Службени гласник РС", број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/2014, 145/2014, 83/2018, 31/2019, 37/2019, 9/2020 и 153/2021) прописано је да се изузетно може отуђити грађевинско земљиште када се ради о међусобном располагању између власника грађевинског земљишта у јавној својини и када се ради о реализацији пројеката за изградњу објекта од значаја за Републику Србију.

Чланом 63. став 1. тачка 20. Статута града Краљева („Службени лист града Краљева“, број 6/19-пречишћен текст) и чланом 4.Одлуке о грађевинском земљишту („Службени лист града Краљева", број 11/15 и 31/19) прописана је надлежност Градског већа града Краљева везана за располагање и управљање грађевинским земљиштем које је јавна својина Града у складу са законом

На основу свега напред наведеног ради боље организације и ефикасности рада између власника носиоца права јавне својине донета је одлука наведена у ставу I. диспозитива овог решења.

 Ово решење је коначно.

 **ПОУКА О ПРАВНОМ ЛЕКУ:** Против овог решења се не може изјавити жалба већ се може покренути управни спор, подношењем тужбе Управном суду, у року од 30 дана од дана његовог достављања.

**Градско веће града Краљева**

Број: 011-207/2021-І

Дана:19.07.2021. године

 Председавајући Градског већа Заменик градоначелника града Краљева

 **Вукман Ракочевић**